Source: http://www.bihon.ro/esec-neasteptat-la-brasov/news-20091015-10575910
Timestamp: 2017-09-23 05:49:32+00:00

Document:
Eşec neaşteptat la Braşov - BIHON
Eşec neaşteptat la Braşov
15. octombrie 2009 08:59
CSM Oradea nu a reuşit încă să câştige în deplasare
Baschetbaliştii orădeni au pierdut meciul din deplasare cu CSU Cuadripol, scor 85-91.
CSM Oradea a plecat la Braşov în postură de favorită, elevii antrenorului Veres Attila fiind decişi să obţină prima victorie din deplasare din actiala ediţie. Din păcate, CSU Cuadripol, echipă care nu cunoscuse până atunci succesul, s-a impus cu scorul de 91-85.
Întreaga partidă s-a desfăşurat sub semnul echilibrului. Orădenii au început mai bine, câştigând primul sfert, după care braşovenii şi le-au adjudecat pe următoarele două cu avantaje minime. Scorul era egal înaintea ultimului sfert, scor 67-67. Din nefericire, oaspeţii au rămas fără doi pivoţi de bază. Lázár a fost descalificat foarte repede pentru cinci faulturi, iar Mandic a jucat puţin, fiind accidentat (entorsă). Sprijinite şi de arbitraj, gazdele au gestionat mai bine finalul de meci, izbutind să obţină victoria.
„Am jucat slab, toată echipa a evoluat sub aşteptări. Faptul că am răms descoperiţi pe postul de pivot a contat foarte mult. Sunt nemulţumit de jocul echipei”, a spus antrenorul Veres Attila. Managerul secţiei de baschet masculin a CSM Oradea, Şerban Sere, a atacat dur arbitrajul prestat de arbitrul principal al întâlnirii, Dorin Fumu. „Am jucat slab şi ne asumăm responsabilitatea înfrângerii. A mai existat însă un factor care a contribuit la acest eşec, arbitrajul. Eu nu obişnuiesc să mă leg de aşa ceva, dar de adata aceasta a fost ceva ieşit din comun. Domnul Fumu ne-a dezavantajat pe toată durata meciului. A ştiut unde să ne lovească, la pivoţi, vânându-l parcă pe Lázár, care a ieşit cu cinci faulturi după numai 11 minute jucate. A dictat primul fault împotriva sa în secunda a şasea a partidei. Este inadmisibil aşa ceva. Acest arbitru a fluierat circa 80 la sută din decizii, băgându-se în permanenţă peste colegii săi. Dorin Fumu şi-a bătut joc de munca noastră, a jucătorilor, a antrenorului, a sponsorilor. Clubul nostru a decis să îl recuze pe acest arbitru, vom trimite o adresă la federaţie în acest sens”, ne-a declarat Şerban Sere.
CSU Cuadripol Braşov – CSM Oradea 91-85 (18-20, 23-22, 26-25, 24-18)
CSU Cuadripol: Ivanov 23 (1×3), Găman 2, Paliciuc 19, Marinkovic 16 (4×3), Chirof 8 (2×3), Flaundra 2, Mladenovic 21 (5×3). Au mai figurat pe foaie: Plămădeală, Boian, Constantin. Antrenor: Dan Calancea
CSM Oradea: Martinovic 18 (1×3), Szijártó 5 (1×3), Maric 16 (4×3), Mijuskovic 14 (3×3), Mandic 4 (1×3), Kiss 9, Lázár 7. Au mai figurat pe foaie: Stretea, Pascu, Vesa, Pop, Ştefan. Antrenor: Veres Attila
Arbitri: Dorin Fumu (Iaşi) – Alexandru Anica (Târgovişte), Valentin Negrea (Constanţa). Comisar FR Baschet: Gheorghe Manolescu (Bucureşti)
Descalificări pentru 5 faulturi: – / Lázár, Mijuskovic
Taguri: baschet, csm oradea, CSU Cuadripol Braşov, esec

References: CSM 

CSM 
 CSM 
 CSM 

CSM 
 csm